CELEX: C2007/042/18
Language: fi
Date: 2007-02-24 00:00:00
Title: Asia C-501/06 P: Valitus, jonka GlaxoSmithKline Services Unlimited (GSK), aikaisemmin Glaxo Wellcome plc, on tehnyt 11.12.2006 yhteisöjen ensimmäisen oikeusasteen tuomioistuimen (laajennettu neljäs jaosto) asiassa T-168/01, GlaxoSmith-Kline Services Unlimited v. Euroopan yhteisöjen komissio, 27.9.2006 antamasta tuomiosta

24.2.2007   
            
            
               FI
            
            
               Euroopan unionin virallinen lehti
            
            
               C 42/11
            
         Valitus, jonka GlaxoSmithKline Services Unlimited (GSK), aikaisemmin Glaxo Wellcome plc, on tehnyt 11.12.2006 yhteisöjen ensimmäisen oikeusasteen tuomioistuimen (laajennettu neljäs jaosto) asiassa T-168/01, GlaxoSmith-Kline Services Unlimited v. Euroopan yhteisöjen komissio, 27.9.2006 antamasta tuomiosta
   (Asia C-501/06 P)
   (2007/C 42/18)
   Oikeudenkäyntikieli: englanti
   Asianosaiset
   
      Valittaja: GlaxoSmithKline Services Unlimited, aikaisemmin Glaxo Wellcome plc (edustajat: I. Forrester, QC, New York Barin jäsen J. Venit, asianajaja S. Martínez Lage, Δικηγόρος A. Komninos, asianaja A. Schulz)
   
      Muut osapuolet: Euroopan yhteisöjen komissio, European Association of Euro Pharmaceutical Companies (EAEPC), Bundesverband der Arzneimittel-Importeure eV, Spain Pharma, SA, Asociación de exportadores españoles de productos farmacéuticos (Aseprofar)
   Vaatimukset
   Valittaja vaatii, että yhteisöjen tuomioistuin
   
               —
            
            
               kumoaa ensimmäisen oikeusasteen tuomioistuimen tuomion siltä osin kuin siinä hylätään GSK:n vaatimus riidanalaisen päätöksen 1 artiklan kumoamisesta, taikka toteuttaa muut lain vaatimat toimenpiteet
            
         
               —
            
            
               velvoittaa muut osapuolet korvaamaan GSK:n oikeudenkäyntikulut.
            
         Oikeudelliset perusteet ja pääasialliset perustelut
   Valittaja väittää, että valituksenalainen tuomio on kumottava siltä osin kuin siinä hylätään GSK:n vaatimus riidanalaisen päätöksen 1 kohdan kumoamisesta, seuraavain perustein:
   
               —
            
            
               Ensimmäisen oikeusasteen tuomioistuin on erehtynyt tehdessään sen päätelmän, että yleiset myyntiehdot aiheuttavat kilpailunvastaisia vaikutuksia ja siten niillä rikotaan perustamissopimuksen 81 artiklan 1 kohtaa, eikä se ole arvioinut asianmukaisesti niiden tosiasiallista oikeudellista ja taloudellista asiayhteyttä. Lisäksi (i) merkkien välinen hintakilpailu, johon ensimmäisen oikeusasteen tuomioistuin tuomiossaan viittaa, on itsessään tulos markkinoiden vääristymisestä, ja (ii) ensimmäisen oikeusasteen tuomioistuin tukeutui väitettyihin marginaalisiin etuihin, joita tuojamaiden loppukuluttajat ovat voineet saada espanjalaisten tukkumyyjien osallistumisesta merkkien väliseen kilpailuun.
            
         
               —
            
            
               Ensimmäisen oikeusasteen tuomioistuimelta puuttui toimivalta tehdä tosiasioita koskevia päätelmiä niistä mahdollisista vaikutuksista, jotka kohdistuvat potilaisiin ja niihin, jotka maksavat heidän lääkkeensä, koska komission riidanalaisessa päätöksessä ei ole tälle mitään perustaa,